**DJEČJI VRTIĆ “TRATINČICA”**

**GRUBIŠNO POLJE**

**I.N. JEMERŠIĆA 10A**

**OIB:15783880733**

**ŠIFRA DJELATNOSTI: 8510**

**ŽIRO RAČUN: HR2523860021100513708**

**BILJEŠKE UZ FINANCIJSKO IZVJEŠĆE**

**DJEČJEGA VRTIĆA “TRATINČICA” GRUBIŠNO POLJE**

**ZA RAZDOBLJE OD 01. SIJEČNJA 2024. DO 31. PROSINCA 2024. GODINE**

Financijsko izvještavanje proračuna i proračunskih korisnika uređeno je Pravilnikom o financijskom izvještavanju u proračunskom računovodstvu (“Narodne novine” RH, br. 37/22). Sukladno članku 23. točki 5. navedenog Pravilnika proračuni i proračunski korisnici dužni su sastaviti financijsko izvješće za proračunsku godinu, odnosno za razdoblje od 01. siječnja do 31. prosinca 2024. godine, te ga predočiti instituciji nadležnoj za obradu podataka do 31. siječnja tekuće za prethodnu godinu.

Financijski plan Dječjeg vrtića “Tratinčica” Grubišno Polje za 2024. godinu (KLASA:400-02/23-03/01, URBROJ:2127-1-21/03-23-02) donesen je na 56. sjednici Upravnoga vijeća dana 25. listopada 2023.godine, a suglasnost na njega je dalo Gradsko vijeće Grada Grubišnoga Polja 28. studenoga 2023.godine (KLASA: 400-02/23-01/17, URBROJ: 2103-5-03/01-23-03). Planirana sredstva prihoda iznose =653.630,00 eura, a rashoda =665.630,00 eura (planiran je prenešeni višak prihoda u iznosu od =12.000,00 eura).

Dana 12. lipnja 2024. godine na 67. sjednici Upravnoga vijeća donesene su Prve izmjene i dopune Financijskog plana Dječjeg vrtića “Tratinčica” G. Polje za 2024. godinu (KLASA:400-02/23-03/01, URBROJ:2127-1-21/03-24-07), planirani prihodi iznose =783.110,00 eura, a planirani rashodi iznose =804.629,34 eura, dok višak prihoda iz 2023. godine iznosi =21.519,34 eura. Suglasnost Gradskoga vijeća Grada Grubišnoga Polja na Prve izmjene i dopune Financijskog plana Dječjeg vrtića “Tratinčica” Grubišno Polje za 2024. godinu dobivena je dana 26. lipnja 2024.godine, (KLASA: 400-02/24-01/06, URBROJ: 2103-5-03/01-24-03).

Dana 30. rujna 2024. godine na 73. sjednici Upravnoga vijeća donesene su Druge izmjene i dopune Financijskog plana Dječjeg vrtića “Tratinčica” G. Polje za 2024. godinu (KLASA:400-02/23-03/01, URBROJ:2127-1-21/03-24-12), planirani prihodi iznose =786.110,00 eura, planirani rashodi iznose =807.629,34 eura, prenešeni višak iz 2023. godine =21.519,34 eura. Suglasnost Gradskoga vijeća Grada Grubišnoga Polja na Druge izmjene i dopune Financijskog plana Dječjeg vrtića “Tratinčica” Grubišno Polje dobivena je dana 30. listopada 2024.godine, (KLASA: 400-02/24-01/9, URBROJ: 2103-5-03/01-23-03).

**I BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

**PRIHODI**

1. Šifra 6 Prihodi poslovanja- ostvareni su u iznosu od =750.683,58 eura. U

odnosu na izvještajno razdoblje u prethodnoj godini index je 115,9 %, a do povećanja je došlo zbog povećanog broja upisane djece u redoviti program.

1. Šifra 6361 Tekuće pomoći proračunskim korisnicima iz proračuna koji im nije

nadležan - ostvareno je u izvještajnom razdoblju =182.139,00 eura. U odnosu na izvještajno razdoblje u 2023. godini index je 1.098,3 %, a do povećanja je došlo zbog prijenosa sredstava temeljem Odluke Vlade RH o dodjeli sredstava za fislanu održivost dječjih vrtića za pedagošku godinu 2023./2024. (Narodne novine 155/23).

1. Šifra 6526 Ostali nespomenuti prihodi (prihodi od participacije)- ostvareno je u

izvještajnom razdoblju =137.097,96 eura. U odnosu na izvještajno razdoblje 2023. godine index je 119,5% iz razloga povećanog broja upisane djece u redoviti program u 2024. godini.

1. Šifra 6711 Prihodi iz nadležnog proračuna za financiranje rashoda poslovanja

(prihodi iz proračuna Grada Grubišnoga Polja)- ostvareni su u iznosu od =431.437,50 eura za izvještajno razdoblje. U odnosu na izvještajno razdoblje u 2023. godini index je 99,4%.

**RASHODI**

1. Šifra 3 Rashodi poslovanja- ostvareni su u iznosu od =722.486,83 eura.

U odnosu na izvještajno razdoblje u 2023. godini index je 115,7 % iz razloga povećanja broja upisane djece, poskupljenja režijskih troškova, povećanja plaća zaposlenih.

1. Šifra 3111 Plaće za redovan rad - ostvareno je =457.491,33 eura za

izvještajno razdoblje. U odnosu na izvještajno razdoblje u 2023. godini index je 127,3 % zbog povećanja plaća zaposlenima u 2024. godini.

1. Šifra 312 Ostali rashodi za zaposlene- ostvareno je =45.734,64 eura.

U odnosu na izvještajno razdoblje u 2023. godini index je 101,1 %.

1. Šifra 3132 Doprinosi za obvezno zdravstveno osiguranje -ostvareno je

= 75.779,86 eura. U odnosu na izvještajno razdoblje u 2023. godini index je 126,0% iz razloga povećanja plaća zaposlenicima.

1. Šifra 3211 Službena putovanja -ostvareno je =645,00 eura. U odnosu na

izvještajno razdoblje u 2023. godini index je 93,5% iz razloga što su 2024. godini zaposlenici više pratili webinare.

1. Šifra 3212 Naknada za prijevoz, rad na terenu i odvojen život, ostvareno je

=14.565,60 eura, u odnosu na izvještajno razdoblje 2023. godine index je 71,2% iz razloga smanjenja cijena putnih karata za prijevoz na posao i s posla.

1. Šifra 3213 Stručno usavršavanje zaposlenika- ostvareno je =783,30 eura.

U odnosu na izvještajno razdoblje u 2023. godini index je 45,0% iz razloga što je u 2023. godini kroz projekt produženog boravka organizirano više edukacija i radionica za zaposlene.

1. Šifra 3214 Ostale naknade troškova zaposlenima (korištenje osobnog

automobila u službene svrhe) ostvareno je =1.035,5 eura. U odnosu na izvještajno razdoblje 2023. godine index 78,5% zbog toga što su zaposlenici više pratili webinare.

1. Šifra 3221 Uredski materijal i ostali materijalni rashodi- ostvareni su

=16.751,85 eura. U odnosu na izvještajno razdoblje 2023. godine index je 89,5 %, a razlog je što se trošio dio uredskog materijala koji je ostao neiskorišten iz 2023.godine nakon završetka projekta produženog boravka.

1. Šifra 3222 Materijal i sirovine -ostvareno je =52.703,03 eura. U odnosu na

izvještajno razdoblje 2023. godine index je 107,3 %, a razlog je poskupljenje namirnica i povećanje broja upisane djece, što je utjecalo na veću potrošnju namirnica.

1. Šifra 3223 Energija- ostvareno je =12.115,63 eura. U odnosu na izvještajno

razdoblje 2023. godine index je 93,3% iz razloga subvencionirane cijene plina i električne energije, te zbog upotrebe energije dobivene iz solarnih panela tijekom ljetnih mjeseci za zagrijavanje vode potrebne u kuhinji centralnog objekta.

1. Šifra 3224 Materijal i dijelovi za tekuće i investicijsko održavanje ostvareno je

=1.670,74 eura. U odnosu na izvještajno razdoblje 2023. godine index je 97,0 % .

1. Šifra 3225 Sitan inventar ostvareno je =3.660,02 eura. U odnosu na izvještajno

razdoblje 2023. godine index je 144,9 % iz razloga što su se sredstva od Ministarstva znanosti, obrazovanja i mladih dobivena za potrebe programa predškle i rada s djecom s teškoćama u razvoju iskoristila namjenski za igračke i slikovnice.

1. Šifra 3227 Službena radna i zaštitna odjeća i obuća ostvareno je=944,53

eura. U odnosu na izvještajno razdoblje 2023. godine index je 71,9 % iz razloga što se nije nabavljala zaštitna obuća za sve zaposlenike u 2024. godini.

1. Šifra 3232 Usluge tekućeg i investicijskog održavanja- ostvareno je

=9.074,05 eura. U odnosu na izvještajno razdoblje 2023. godine index je 102,6 %.

1. Šifra 3236 Zdravstvene usluge =5.615,61 euro, u odnosu na izvještajno razdoblje

2023. godine inex je 246,1 % iz razloga što su se u 2024. godini obavljali sistematski pregledi zaposlenika.

1. Šifra 3237 Intelektualne i osobne usluge- ostvareno je =7.288,38 eura. U

odnosu na izvještajno razdoblje 2023. godine index je 45,9% iz razloga provođenja projekta Avantura znanja u Grubišnom Polju u sklopu kojega je u pedagoškoj godini 2024./2025. organizirana sportska igraonica i igraonica na engleskom jeziku, obje besplatne za polaznike.

1. Šifra 3238 Računalne usluge- ostvareno je =1.862,67 eura. U odnosu na izvještajno

razdoblje 2023. godine index je 69,0 % iz razloga što je u 2023. godini ugrađen programski modul za transparentnu objavu proračunske potrošnje i vršene su druge dodatne informatičke usluge.

1. Šifra 3292 Premije osiguranja ostvarene su = 2.851,26 eura. U odnosu na

izvještajno razdoblje 2023. godine index je =116,1% iz razloga što je u 2024. godini veći broj upisane djece, a sva djeca su obuhvaćena osiguranjem.

1. Šifra 3293 Reprezentacija- ostvareno je =629,00 eura. U odnosu na

izvještajno razdoblje 2023. godine index je 48,7 % iz razloga što je u 2023. godini organizirana završna konferencija za projekt produženog boravka.

1. Šifra 3431 Bankarske usluge i usluge platnog prometa- ostvareno je =1.198,88

eura. U odnosu na izvještajno razdoblje 2023. godine index je 89,9 %.

1. Šifra 4221 Uredska oprema i namještaj- ostvareno je =519,80 eura jer su nabavljena

2 pisača sa skenerom, ove vrste rashoda u 2023. godini nije bilo.

1. Šifra 4227 Uređaji, strojevi i oprema za ostale namjene- ostvareno je

=11.375,97 eura. U odnosu na izvještajno razdoblje 2023. godine index je 336,4% iz razloga što je u 2024. godini nabavljeno slijedeće: perilica posuđa za centralni objekt, inox kuhinjski element za centralni objekt, hladnjak za centralni objekt, 1 perilica za rublje za centralni objekt, 1 perilica za rublje za područni object, 1 klima uređaj za centralni objekt, kombinirani plinski bojler za područni objekt.

1. Šifra X004 Ukupan višak prihoda i primitaka iznosi =16.300,98 eura, u odnosu na

izvještajno razdoblje 2023. godine index je 82,3% iz razloga što je u 2023. godini u prihodima bila isplata sredstava za projekt produženog boravka koja se odnosila na 2022. godinu jer nije isplaćena pravovremeno.

1. Šifra 9221 Višak prihoda i primitaka prenešeni iznosi =21.519,34 eura.

U odnosu na izvještajno razdoblje 2023. godine index je 1.259,7% iz razloga što se u 2023. i 2022. godini provodio projekt produženog boravka za koji su sredstva isplaćivana sporijim intenzitetom nakon obrade ZNS-ova jer se radilo o EU sredstvima.

1. Šifra X006 Višak prihoda i primitaka raspoloživ u slijedećem razdoblju iznosi

= 37.820,32 eura. U odnosu na izvještajno razdoblje 2023. godine index je 175,8% iz razloga što nisu izvršene sve planirane nabave dugotrajne imovine u 2024. godini.

1. Šifra 96 Obračunati prihodi poslovanja-nenaplaćeni iznose =12.515,90 eura,

odnose se na potraživanja od participacije roditelja. U odnosu na izvještajno razdoblje 2023. godine index je 42,7% iz razloga što je u 2023. godini u obračunatim nenaplaćenim prihodima bilo potraživanje za tekuće pomoći temeljem prijenosa EU sredstava za projekt produženog boravka.

1. Šifra 11K Stanje novčanih sredstava na žiro računu na kraju izvještajnog razdoblja

iznosi =0,00 eura.

1. Šifra Z009 Prosječan broj zaposlenih kod korisnika na osnovi sati rada je 28

u izvještajnom razdoblju. U odnosu na izvještajno razdoblje 2022. godine index je 100,0 %.

**III BILJEŠKE UZ OBRAZAC IZVJEŠTAJA O OBVEZAMA (Obrazac:**

**OBVEZE)**

1. Šifra V001 Stanje obveza na početku izvještajnog razdoblja iznosilo je

=41.593, 37 eura,a koje su podmirene tijekom siječnja 2024. godine.

1. Šifra V006 Stanje obveza na kraju izvještajnog razdoblja (na dan 31. prosinca

2024. godine) iznosi =54.009,54 eura, obveze se odnose na:

- plaću za prosinac 2024. godine u iznosu od =50.505,80 eura,

- obveze za materijalne rashode u iznosu od =3.502,08 eura, odnose sve obveze prema slijedećim dobavljačima:

HEP-PLIN d.o.o. Osijek =1.420,08 eura

T-Com Zagreb =105,88 eura

HEP opskrba d.o.o Zagreb =408,70 eura

Komunalac d.o.o. Grubišno Polje =165,42 eura

Vodne usluge d.o.o. Bjelovar =198,90 eura

Pekara “Zrno” j.d.o.o. Grubišno Polje =374,49 eura

Municipal d.o.o Đakovo =179,67 eura

ICC 3D Zagreb =248,85 eura

Rojc d.o.o. Grubišno Polje =32,14 eura

Jurišić d.o.o. Bjelovar =367,95 eura.

-obveze za financijske rashode u iznosu =1,66 eura, odnose se na:

FINA-u =1,66 eura.

1. Šifra V009 Stanje nedospjelih obveza na kraju izvještajnog razdoblja iznosi

= 54.009,54 eura.

1. Dospjelih neplaćenih obveza na kraju izvještajnog razdoblja nema.

**IV BILJEŠKE UZ BILANCU (Obrazac: BIL)**

Za dugotrajnu imovinu primjenjene su stope ispravka vrijednosti prema čl. 120. Pravilnika o proračunskom računovodstvu i Računskom planu (Narodne novine, broj: 158/23), te su dobivene vrijednosti knjižene na teret ispravka izvora vlasništva, a u korist ispravka vrijednosti imovine.

Vrijednost dugotrajne imovine na kraju obračunskog razdoblja povećala se u odnosu na stanje 01. siječnja 2024. godine u iznosu od =4.187,06 eura iz razloga što novonabavljena imovina ima veću vrijednost od ispravka vrijednosti osnovnih sredstava za tekuću godinu, odnosno ukupan iznos vrijednosti imovine na dan 31.prosinca 2024. godine iznosi =77.146,09 eura.

1. Ukupna nefinancijska imovina (šifra B002) na dan 31. prosinca 2024. godine iznosi = 77.146,09 eura, a na dan 1. siječnja 2024.godine iznosila je =72.959,03 eura (indeks 105,7 %).

2. Stanje ukupne imovine (šifra B001) iznosi na dan 31. prosinca 2024. godine =181.491,86 eura, a na dan 01. siječnja 2024. godine iznosilo je =165.370,69 (indeks 109,7%).

3. Ukupne obveze i vlastiti izvori (šifra B003) na dan 31. prosinca 2024.godine iznose također = 181.491,86 eura.

Zbog donošenja Odluke o zatvaranju žiro-računa Dječjega vrtića “Tratinčica” Grubišno Polje (KLASA: 401-01/24-01/01, URBROJ: 2127-1-21/03-24-02) i ulaska u jedinstveni računovodstveno-informatički sustav Riznice Grada Grubišnoga Poja ( na temelju Odluke o uvođenju Riznice Grada Grubišnoga Polja, Službeni glasnik Grada Grubišnoga Polja, broj: 3/24), dana 31. prosinca 2024. godine prenešen je na žiro-račun Grada Grubišnoga Polja IBAN: 3123860021813900003 iznos od =91.829,87 eura sa žiro- računa Dječjeg vrtića “Tratinčica” Grubišno Polje, te je potonji zatvoren.

Grubišno Polje, 31. siječnja 2025. godine

Ravnateljica:

Biljana Katić